**โรลส์-รอยซ์**

## ข้อมูลสำหรับสื่อมวลชน

โรลส์-รอยซ์เปิดตัวเกมอินเทอร์แอคทีฟ

ที่ได้รับแรงบันดาลใจจาก ‘เรธ คริปโทส คอลเลกชัน’

24 **กรกฎาคม** 2563, **กู๊ดวูด เวสต์ซัสเซ็ก**

* โรลส์-รอยซ์ เปิดตัวเกมออนไลน์อินเทอร์แอคทีฟ ต้อนรับ ‘เรธ คริปโทส’ (Wraith Kryptos) สมาชิกล่าสุดของยนตรกรรมคอลเลกชัน
* ทางแบรนด์ขอเชิญผู้ที่สนใจ ร่วมทดสอบไหวพริบของตนด้วยเกมไขปริศนาผ่านด่าน
* มีรางวัลพิเศษรออยู่สำหรับผู้เล่น 10 คนแรกที่ฝ่าทุกด่านได้สำเร็จ

เพื่อเป็นการต้อนรับ ‘เรธ คริปโทส’ คอลเลกชัน คาร์ คันใหม่ล่าสุด โรลส์-รอยซ์ก็ได้เปิดตัวเกมออนไลน์แบบอินเทอร์แอคทีฟ เพื่อให้บุคคลทั่วไปและผู้ที่สนใจทั่วโลกสามารถเข้าร่วมสนุกผ่านทางเว็บไซต์ [rolls-roycemotorcars.com](https://www.rolls-roycemotorcars.com/en_GB/bespoke/collection-cars/wraith-kryptos-collection/wraith-kryptos-challenge.html) เกมถอดรหัสสุดท้าทายนี้ประกอบด้วยด่านทั้งหมด 4 ด่านที่จะค่อยๆ ไล่ระดับความยากขึ้นไปเรื่อยๆ ผู้เล่น 10 คนแรกที่เล่นจบเกมจะได้รับแผ่นป้ายโลหะที่ระลึกสั่งทำพิเศษเฉพาะบุคคลจากโรลส์-รอยซ์

[‘เรธ คริปโทส คอลเลกชัน](https://www.press.rolls-roycemotorcars.com/rolls-royce-motor-cars-pressclub/article/detail/T0310587EN/the-wraith-kryptos-collection-a-labyrinth-of-complex-ciphers)’ เปิดตัวอย่างเป็นทางการเมื่อวันที่ 7 กรกฎาคม ท่ามกลางความตื่นเต้นและเสียงชื่นชมจากทั่วโลก พื้นที่ภายในยนตรกรรมพิเศษที่มีเพียง 50 คันในโลกนี้เต็มไปด้วยรหัสลับที่แฝงตัวอยู่ในรูปแบบต่างๆ โดยจะมีเพียงเจ้าของยนตรกรรมผู้ถือกุญแจรถเท่านั้นที่จะมีโอกาสในการคลี่คลายปริศนาเพื่อนำไปสู่คำตอบที่กระจ่างชัด เจ้าของยนตรกรรมคอลเลกชันจะได้รับเชิญให้ส่งคำตอบของพวกเขาผ่าน ‘วิสเปอร์ส’ (Whispers) แอปพลิเคชันสำหรับสมาชิกคนพิเศษของโรลส์-รอยซ์

เกมออนไลน์นี้ได้รับการออกแบบมาเพื่อมอบความบันเทิงและความสนุกสนานให้กับผู้ที่ชื่นชอบยนตรกรรมโรลส์-รอยซ์ แต่อาจจะไม่มีโอกาสที่จะได้ไขปริศนาและถอดรหัสในยนตรกรรม ‘เรธ คริปโทส คอลเลกชัน’ ด้วยตนเอง แม้เกมนี้จะได้รับแรงบันดาลใจมากจากยนตรกรรม ‘เรธ คริปโทส’ แต่ไม่ได้เกี่ยวข้องกันโดยตรง จึงเป็นการเปิดโอกาสให้กับผู้ใดก็ตามที่ชื่นชอบการไขรหัสลับสามารถร่วมสนุกได้

เกมประกอบด้วย 4 ด่าน เริ่มแรกผู้เล่นจะต้องควบคุมลูกแก้วผ่านเขาวงกตภายในเวลาที่กำหนด โดยใช้การเอียงโทรศัพท์มือถือไปในทิศทางที่ต้องการ หลังจากนั้นชุดคำถามจะปรากฏขึ้นเพื่อทดสอบความเฉียบแหลมของนักถอดรหัส

ด่านที่ 3 จะเป็นการทดสอบทักษะการสังเกตของผู้เล่น ซึ่งผู้ที่มีไหวพริบที่สุดเท่านั้นที่จะผ่านไปได้ และด่านสุดท้ายจะประกอบไปด้วยรหัสลับที่ออกแบบมาเพื่อสร้างความสับสนและงงงวย ซึ่งเป็นด่านที่มีไว้สำหรับผู้เล่นที่มีความคล่องแคล่วและมุ่งมั่นที่สุดเท่านั้น

ท่านสามารถสอบถามข้อมูลเพิ่มเติมเกี่ยวกับเกมนี้ได้ทาง clientservices@rolls-roycemotorcars.comรายละเอียดเป็นไปตาม[ข้อกำหนดและเงื่อนไข](https://www.rolls-roycemotorcars.com/en_GB/bespoke/collection-cars/wraith-kryptos-collection/wraith-kryptos-challenge.html)

++++++++++

**ข้อมูลเพิ่มเติม**

**ข่าวประชาสัมพันธ์ รวมถึงรูปภาพความละเอียดสูงและคลิปวิดีโอ สามารถดาวน์โหลดได้**จากเว็บไซต์ [PressClub](http://www.press.rolls-roycemotorcars.com/)

ติดต่อทีมงานฝ่ายการสื่อสารของ **โรลส์-รอยซ์ มอเตอร์ คาร์ส ได้ทั้งทาง** [ทวิตเตอร์](https://twitter.com/rollsroycemedia) **และ** [อินสตาแกรม](https://www.instagram.com/rollsroycemedia/)

**ข้อมูลสำหรับบรรณาธิการ**

* โรลส์-รอยซ์ มอเตอร์ คาร์ส **(Rolls-Royce Motor Cars)**

โรลส์-รอยซ์ มอเตอร์ คาร์ส เป็นบริษัทในเครือ บีเอ็มดับเบิลยู กรุ๊ป มีสำนักงานใหญ่และฐานการผลิตอยู่ที่กู๊ดวูด เวสต์ซัสเซก ซึ่งเป็นสถานที่แห่งเดียวในโลก ที่ยนตรกรรมระดับซูเปอร์ลักซ์ชัวรีทุกคัน ผ่านการประกอบด้วยมืออย่างประณีต โดยพนักงานผู้เชี่ยวชาญทั้งชายและหญิงกว่า 2,000 ชีวิต ทั้งนี้ โรลส์-รอยซ์ มอเตอร์ คาร์ส เป็นคนละบริษัท และไม่มีส่วนเกี่ยวข้องใดๆ กับ บมจ. โรลส์-รอยซ์ ผู้ผลิตระบบขับดันและเครื่องยนต์อากาศยาน

**Contacts:**

**Thailand**

บุศราพร เจริญกุลศักดิ์ +668 1665 1995 [bussaraporn.c@rrmcapac.com](mailto:bussaraporn.c@rrmcapac.com)

ธาร สุขานุศาสน์ +666 5525 5710 [tarn.suk@mgc-asia.com](mailto:tarn.suk@mgc-asia.com)

**Regional (Asia Pacific – Central)**

Helpdesk +65 9017 6272 \* [info@rrmcapac.com](mailto:info@rrmcapac.com)

+668 3076 6196

Hal Serudin +65 6838 9675 [hal.serudin@rolls-roycemotorcars.com](mailto:hal.serudin@rolls-roycemotorcars.com)  
*\*whatsapp*